טאר המנצחת

טאר המנצחת (באנגלית: Tár) הוא סרט דרמה פסיכולוגית משנת 2022 שכתב וביים טוד פילד, בכיכובה של קייט בלאנשט. הסרט עוקב אחר המנצחת הבדיונית לידיה טאר. צוות השחקנים כולל את נינה הוס, נעמי מרלן, סופי קאוור, ג'וליאן גלובר, אלן קורדונר ומארק סטרונג. "טאר המנצחת" הוקרן בבכורה בפסטיבל הסרטים של ונציה בספטמבר 2022, שם זכתה בלאנשט בגביע וולפי לשחקנית הטובה ביותר. הסרט הופץ במספר בתי קולנוע מוגבל בארצות הברית ב-7 באוקטובר 2022, לפני שיצא לאקרנים ב-28 באוקטובר על ידי Focus Features.<ref name=":2"></ref>

"טאר המנצחת" נבחר לסרט הטוב ביותר של השנה על ידי חוג מבקרי הקולנוע של ניו יורק, איגוד מבקרי הקולנוע של לוס אנג'לס והאגודה הלאומית למבקרי קולנוע, והפך לסרט השביעי בלבד בהיסטוריה שמוכתר על ידי שלוש קבוצות המבקרים הבכירות במדינה, מה שנקרא "טריפקטה".<ref></ref> הוא נבחר לסרט הטוב ביותר של השנה על ידי יותר מבקרים מאשר כל סרט אחר שיצא ב-2022 - בין היתר: ואניטי פייר, הגרדיאן, מגזין וראייטי, הוליווד ריפורטר, Screen Daily, אנטרטיימנט ויקלי והסקר השנתי של IndieWire מתוך 165 מבקרים בכל העולם.<ref></ref> מכון הסרטים האמריקני בחר בו כאחד מעשרת הסרטים הטובים ביותר של השנה, ו"טאר המנצחת" נבחר לסרט הטוב ביותר של השנה על ידי חוג מבקרי הקולנוע בלונדון, כאשר פילד נבחר לבמאי הטוב ביותר ובלאנשט לשחקנית הטובה ביותר של השנה.<ref></ref>

בטקס פרסי גלובוס הזהב ה-80, בלאנשט זכתה בשחקנית הטובה ביותר בסרט - דרמה, בעוד הסרט היה מועמד לסרט הטוב ביותר - דרמה ולתסריט הטוב ביותר. בטקס פרסי בחירת המבקרים ה-28, בלאנשט זכתה בפרס השחקנית הטובה ביותר, והילדור גואנדוטיר זכתה בפסקול הטוב ביותר . בפרסי האקדמיה הבריטית ה-76, הסרט קיבל חמש מועמדויות.

לפרסי האוסקר ה-95, "טאר המנצחת" קיבל שש מועמדויות: הסרט הטוב ביותר, הבמאי הטוב ביותר והתסריט המקורי הטוב ביותר לפילד, השחקנית הטובה ביותר עבור בלאנשט, כמו גם הצילום הטוב ביותר והעריכה הטובה ביותר.

== עלילה ==
לידיה טאר היא פסנתרנית אמריקאית, אתנומוזיקולוגית, מלחינה והמנצחת הראשית הראשונה של הפילהרמונית של ברלין. הסרט עוקב אחרי ניסיונה להשלים את הקלטת הסימפוניה החמישית של מאהלר, כאשר שדים מן העבר צפים ומאיימים על המשך הקריירה שלה.

== שחקנים ==

* קייט בלאנשט בתור לינדה טאר/לידיה טאר, מלחינה-מנצחת מפורסמת ברמה עולמית<ref></ref>
* נינה הוס בתפקיד שרון גודנוב, כנרית ראשונה ואשתה של לידיה<ref></ref>
* נעמי מרלן בתפקיד פרנצ'סקה לנטיני, העוזרת של לידיה<ref></ref>
* סופי קאוור בתור אולגה מטקינה, צ'לנית רוסייה צעירה<ref></ref>
* ג'וליאן גלובר בתפקיד אנדריס דייוויס, קודמה בתפקיד של לידיה
* אלן קורדונר בתור סבסטיאן בריקס, עוזר המנצח של לידיה
* מארק סטרונג בתפקיד אליוט קפלן, בנקאי השקעות, מנצח חובב ומנהל תוכנית המלגות של לידיה<ref>מהדהד את איש העסקים והמלחין החובב גילברט קפלן</ref>
* סילביה פלוט בתור קריסטה טיילור, חברה לשעבר בתוכנית המלגות לניצוח של לידיה
* אדם גופניק בתור עצמו, המראיין של לידיה בפסטיבל ניו יורקר
* מילה בוגוייביץ' בתור פטרה, בתן המאומצת של לידיה ושרון.
* לי סלרס בתור טוני טאר, אחיה של לינדה/לידיה
* סידני למון בתור וויטני ריס, מעריצה של לידיה

== הפקה ==
באפריל 2021 הוכרז שקייט בלאנשט תככב ותפיק את הסרט, שייכתב ויביים טוד פילד.<ref></ref><ref></ref> בהצהרה שליוותה את הטריילר באוגוסט 2022, פילד אמר שהוא כתב את התסריט במיוחד עבור בלאנשט, ושאם היא הייתה אומרת לא, "[זה] לעולם לא היה רואה אור".<ref></ref>

ג'ון מאוצ'רי שימש כיועץ לתסריט של פילד, ובמיוחד עזר לדייק את הערותיה של לידיה טאר על מוזיקה קלאסית ומוזיקאים.<ref></ref>

בספטמבר 2021, נינה הוס ונעמי מרלן הצטרפו לצוות השחקנים, והילדור גואנדוטיר הצטרפה כמלחינה של הסרט.<ref></ref>

הצילומים החלו באוגוסט 2021 בברלין.<ref></ref> בראיון ל"גרדיאן" באוקטובר חשף מארק סטרונג כי סיים לצלם סצנות לסרט.<ref></ref> בנובמבר דווח שסופי קאוור, ג'וליאן גלובר, אלן קורדונר וסילביה פלוט הצטרפו לצוות השחקנים.<ref name=":2" /> קאואר היא צ'לנית קלאסית ממוצא בריטי-גרמני שלמדה באקדמיה המלכותית למוזיקה.<ref></ref> כל המוזיקה הוקלטה בהופעה חיה על הסט, כולל נגינת הפסנתר של בלאנשט, הצ'לו של קאוור והופעות הפילהרמונית של דרזדן.<ref></ref>

== הפצה ==
טאר המנצחת הוקרן בבכורה בפסטיבל הסרטים של ונציה ה-79 ב-1 בספטמבר 2022,<ref></ref> ולראשונה בצפון אמריקה בפסטיבל הסרטים טלורייד ב-3 בספטמבר 2022.<ref></ref> הסרט יצא לאקרנים באופן מוגבל ב-7 באוקטובר 2022, ולאחר מכן הורחב להפצה רחבה ב-28 באוקטובר.<ref></ref><ref name=":2" />

== מוזיקה ==
אלבום קונספט שוחרר ב-21 באוקטובר 2022, הכולל את הפרטיטורה של הילדור גודנאדוטיר עם התזמורת העכשווית של לונדון בניצוחו של רוברט איימס, וכן חזרה על הסימפוניה החמישית של גוסטב מאהלר בניצוח של בלאנשט על הפילהרמונית של דרזדן. הצ'לנית סופי קאוור נשמעת באלבום גם מנגנת את הקונצ'רטו לצ'לו של אלגר, ביחד עם התזמורת הסימפונית של לונדון בניצוחה של נטלי מורי ביל.<ref></ref> בשבוע שהסתיים ב-5 בנובמבר 2022, אלבום הקונספט "טאר המנצחת" עמד בראש מצעד האלבומים המסורתיים הקלאסיים של מגזין בילבורד, לפני אלבומים של הפילהרמונית של ברלין האמיתית.

== קבלה ==

=== הכנסות ===
נכון ל-6 בפברואר 2023, טאר המנצחת הכניס 6.4 מיליון דולר בארצות הברית ובקנדה ו-4.1 מיליון דולר במדינות אחרות, סכום של 10.5 מיליון דולר ברחבי העולם.<ref name=":0"></ref><ref name=":1"></ref>

=== ביקורת ===
טאר המנצחת זכה לשבחי ביקורת נרחבים עם יציאתו. הסרט מחזיק בדירוג של 91% באתר הביקורות Rotten Tomatoes בהתבסס על 310 ביקורות מבקרים, עם דירוג ממוצע של 8.3/10. לפי הקונצנזוס של האתר, "בהובלת המנגינה הנמרצת של ההופעה המושלמת של קייט בלאנשט, טאר המנצחת מנגן בצורה מבריקה על הצד הבלתי נסבל של הכוח הנובע מתהילה."<ref></ref> Metacritic, המשתמש בממוצע משוקלל, העניקה לסרט ציון של 92 מתוך 100, בהתבסס על 59 מבקרים, מה שמצביע על "הערכה אוניברסלית".<ref></ref> קהלים שנסקרו על ידי PostTrak העניקו לסרט ציון חיובי כולל של 72%, כאשר 42% אמרו שהם בהחלט ימליצו עליו.<ref></ref>

=== הערכות נוספות ===
הנשיא לשעבר ברק אובמה מנה את טאר המנצחת עם הסרטים המובילים שלו לשנת 2022.<ref></ref>

מרטין סקורסזה שהעניק את פרס הסרט הטוב ביותר של השנה לפילד בטקס פרסי מבקרי הקולנוע של ניו יורק 2022, שיבח את העשייה הקולנועית של פילד באומרו, "העננים התרוממו כשחוויתי את סרטו של טוד, טאר המנצחת".<ref></ref>

== פרסים ומועמדויות ==
{| class="wikitable sortable"
!פרס
!קטגוריה
!מועמד(ים)
!תוצאה
|-
! rowspan="6" |פרס אוסקר
|הסרט הטוב ביותר
|טאר המנצחת
|
|-
|הבימוי הטוב ביותר
|טוד פילד
|
|-
|השחקנית הטובה ביותר
|קייט בלאנשט
|
|-
|התסריט המקורי הטוב ביותר
|טוד פילד
|
|-
|הצילום הטוב ביותר
|פלוריאן הופמייסטר
|
|-
|העריכה הטובה ביותר
|מוניקה ווילי
|
|-
! rowspan="4" |פרס סטלייט
|הסרט הטוב ביותר - דרמה
|טאר המנצחת
|
|-
|השחקנית הטובה ביותר בסרט קולנוע - דרמה
|קייט בלאנשט
|
|-
|התסריט המקורי הטוב ביותר
|טוד פילד
|
|-
|עריכת הסרט הטוב ביותר
|מוניקה ווילי
|
|}

==קישורים חיצוניים==

* [https://variety.com/wp-content/uploads/2023/01/tar-screenplay.pdf תסריט הסרט הרשמי]

ביקורות
* 
* יעל שוב, [https://timeout.co.il/%D7%98%D7%90%D7%A8-%D7%94%D7%9E%D7%A0%D7%A6%D7%97%D7%AA/ "טאר – המנצחת" מועמד לשישה אוסקרים. מגיעים לו גם עשרה] באתר Time Out תל אביב, 8 בפברואר 2023

==הערות שוליים==

קטגוריה:סרטי אולפני יוניברסל
קטגוריה:סרטי לסביות
קטגוריה:סרטי להט"ב גרמניים
קטגוריה:ברלין בקולנוע
קטגוריה:סרטי להט"ב אמריקאיים
קטגוריה:סרטי 2023
קטגוריה:סרטים באנגלית
קטגוריה:סרטי דרמה אמריקאיים